section_heading: Internacionalni vokabular
paragraph_text: U svom bismo jeziku takve riječi trebali često izbjegavati jer su strane, te ih zamjenjivati domaćima. U esperantu je obrnuto. Ta činjenica znatno olakšava njegovo učenje. Što je više neka riječ raširena u raznim jezicima, tim je više "domaća" i ima bolje izglede da uđe u esperanto. Naravno, uz minimalnu prilagodbu esperantu. Ova se sastoji npr. u davanju nastavka za vrstu riječi i u potrebi da se nova riječ jasno razlikuje od postojećih. Nekada se vrlo duge strane riječi i skrate. Tako npr. imamo civilizacio i paralelno, ali sve više civilizo. Odnosno nemamo kombinacio, nego samo kombino. Umjesto engleskog oblika komputoro, prevladala je jednostavna esperantska složenica komputilo, tj. sufiks "il" koji znači oruđe za radnju glagola komputi... itd.